title: Decizia Consiliului din 22 aprilie 2013 de numire a membrilor și a supleanților în cadrul Comitetului consultativ pentru securitate și sănătate la locul de muncă

text:
               26.4.2013

               RO

               Jurnalul Oficial al Uniunii Europene

               C 120/7

         DECIZIA CONSILIULUI
   din 22 aprilie 2013
   de numire a membrilor și a supleanților în cadrul Comitetului consultativ pentru securitate și sănătate la locul de muncă
   2013/C 120/02
   CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Decizia 2003/C 218/01 a Consiliului din 22 iulie 2003 de instituire a unui Comitet consultativ pentru securitate și sănătate la locul de muncă (1), în special articolul 3,
   având în vedere lista candidaților prezentată Consiliului de către guvernele statelor membre,
   întrucât:

               (1)

               Prin decizia sa din 16 februarie 2010 (2), Consiliul a numit membrii și supleanții în cadrul Comitetului consultativ pentru securitate și sănătate la locul de muncă pentru perioada 1 martie 2010-28 februarie 2013.

               (2)

               Prin urmare, noi membri și supleanți ar trebui să fie numiți pentru o perioadă de trei ani.

               (3)

               Membrii și supleanții rămân în funcție până când se procedează la înlocuirea lor sau la reînnoirea mandatului,

         ADOPTĂ PREZENTA DECIZIE:
   Articolul 1
   Următoarele persoane se numesc în calitate de membri și supleanți ai Comitetului consultativ pentru securitate și sănătate la locul de muncă pentru perioada 22 aprilie 2013-28 februarie 2016:
   I.   REPREZENTANȚI AI GUVERNELOR

               Stat membru

               Membri

               Supleanți

               Belgia

               Dl Christian DENEVE

               Dl Jan BATEN
               Dl Xavier LEBICHOT

               Bulgaria

               Dna Vaska SEMERDZHIEVA

               Dl Atanas KOLCHAKOV
               Dna Darina KONOVA

               Republica Cehă

               Dl Jaroslav HLAVÍN

               Dna Anna SAMKOVÁ
               Dna Anežka SIXTOVÁ

               Danemarca

               Dna Charlotte SKJOLDAGER

               Dna Annemarie KNUDSEN
               Dna Christine HOLM DONATZKY

               Germania

               Dl Michael KOLL

               Dna Ellen ZWINK
               Dl Kai SCHÄFER

               Estonia

               Dna Veronika KAIDIS

               Dna Kristel PLANGI
               Dl Rein REISBERG

               Irlanda

               Dna Paula GOUGH

               Dl Michael WALSH
               Dl John NEWHAM

               Grecia

               Dl Antonios CHRISTODOULOU

               Dna Stamatina PISSIMISSI
               Dna Aggeliki MOIROU

               Spania

               Dna Dolores LIMÓN TAMÉS

               Dl Mario GRAU RÍOS
               Dna Mercedes TEJEDOR AIBAR

               Franța

               Dna Bénédicte LEGRAND-JUNG

               Dna Sophie BARON
               Dl Olivier MEUNIER

               Italia

               Dl Paolo PENNESI

               Dl Lorenzo FANTINI
               Dna Paola CASTELLANO

               Cipru

               Dl Leandros NICOLAIDES

               Dl Marios KOURTELLIS
               Dl Anastasios YIANNAKI

               Letonia

               Dna Māra VĪKSNE

               Dna Jolanta GEDUŠA
               Dna Renārs LŪSIS

               Lituania

               Dna Aldona SABAITIENĖ

               Dna Vilija KONDROTIENĖ
               Dna Nerita ŠOT

               Luxemburg

               Dl Paul WEBER

               Dl Robert HUBERTY
               Dl Carlo STEFFES

               Ungaria

               Dl József BAKOS

               Dna Katalin BALOGH
               Dna Éva GRÓNAI

               Malta

               Dl Mark GAUCI

               Dl Vincent ATTARD
               Dl David SALIBA

               Țările de Jos

               Dna Esther de KLEUVER

               Dl Martin G. DEN HELD
               Dl Andre MARCET

               Austria

               Dna Anna RITZBERGER-MOSER

               Dna Gertrud BREINDL
               Dna Gerlinde ZINIEL

               Polonia

               Dna Danuta KORADECKA

               Dl Daniel Andrzej PODGÓRSKI
               Dl Roman SĄSIADEK

               Portugalia

               Dl Pedro Nuno PIMENTA BRAZ

               Dl Carlos PEREIRA

               România

               Dna Livia COJOCARU

               Dna Anca PRICOP
               Dna Marian TĂNASE

               Slovenia

               Dna Tatjana PETRIČEK

               Dl Jože HAUKO
               Dl Etbin TRATNIK

               Slovacia

               Dna Romana ČERVIENKOVÁ

               Dna Eleonóra FABIÁNOVÁ
               Dl Erich VASELÉNYI

               Finlanda

               Dl Leo SUOMAA

               Dna Kristiina MUKALA
               Dl Wiking HUSBERG

               Suedia

               Dl Mikael SJÖBERG

               Dl Per EWALDSSON
               Dna Boel CALLERMO

               Regatul Unit

               Dl Stuart BRISTOW

               Dl Clive FLEMING
               Dl Stephen TAYLOR

   II.   REPREZENTANȚI AI ORGANIZAȚIILOR LUCRĂTORILOR

               Stat membru

               Membri

               Supleanți

               Belgia

               Dl François PHILIPS

               Dl Herman FONCK
               Dl Stéphane LEPOUTRE

               Bulgaria

               Dl Ivan KOKALOV

               Dl Aleksander ZAGOROV
               Dna Reneta VASILEVA

               Republica Cehă

               Dl Jaroslav ZAVADIL

               Dl Miroslav KOSINA
               Dl Jindřich POLÍVKA

               Danemarca

               Dna Heidi RØNNE MØLLER

               Dl Jan KAHR FREDERIKSEN

               Germania

               Dna Marina SCHRÖDER

               Dl Horst RIESENBERG-MORDEJA
               Dna Susanne JASPER

               Estonia

               Dna Aija MAASIKA

               Dl Peeter ROSS
               Dl Ülo KRISTJUHAN

               Irlanda

               Dl Sylvester CRONIN

               Dna Esther LYNCH
               Dl Dessie ROBINSON

               Grecia

               Dl Ioannis ADAMAKIS

               Dl Andreas STOIMENIDIS
               Dl Efthimios THEOHARIS

               Spania

               Dna Marisa RUFINO

               Dl Pedro J. LINARES
               Dl Emilio GONZALEZ

               Franța

               Dl Gilles SEITZ

               Dl Henri FOREST

               Italia

               Dna Cinzia FRASCHERI

               Dl Marco LUPI
               Dl Sebastiano CALLERI

               Cipru

               Dl Nikos SATSIAS

               Dl Nikos ANDREOU
               Dl Stelios CHRISTODOULOU

               Letonia

               Dl Ziedonis ANTAPSONS

               Dl Mārtiņš PUŽULS
               Dl Vladimirs NOVIKOVS

               Lituania

               Dna Inga RUGINIENĖ

               Dl Petras GRĖBLIAUSKAS
               Dl Gediminas MOZŪRA

               Luxemburg

               Dl Serge SCHIMOFF

               Dl Marcel GOEREND
               Dl Robert FORNIERI

               Ungaria

               Malta

               Dl Joseph CARABOTT

               Dl Edwin BALZAN
               Dl Chris ATTARD

               Țările de Jos

               Dl W. VAN VEELEN

               Dl H. VAN STEENBERGEN
               Dna S. BALJEU

               Austria

               Dna Ingrid REIFINGER

               Dna Julia NEDJELIK-LISCHKA
               Dl Alexander HEIDER

               Polonia

               Dna Iwona PAWLACZYK

               Dl Dariusz GOC
               Dl Stanisław STOLARZ

               Portugalia

               Dl Fernando José MACHADO GOMES

               Dl Georges CASULA
               Dna Catarina FERREIRA TAVARES

               România

               Slovenia

               Dl Lučka BÖHM

               Dl Aljoša ČEČ
               Dl Bojan GOLJEVŠČEK

               Slovacia

               Dl Peter RAMPAŠEK

               Dl Alexander TAŽÍK
               Dl Bohuslav BENDÍK

               Finlanda

               Dna Raili PERIMÄKI

               Dna Paula ILVESKIVI
               Dl Erkki AUVINEN

               Suedia

               Dna Christina JÄRNSTEDT

               Dna Jana FROMM
               Dna Karin FRISTEDT

               Regatul Unit

               Dl Hugh ROBERTSON

   III.   REPREZENTANȚI AI ORGANIZAȚIILOR PATRONALE

               Stat membru

               Membri

               Supleanți

               Belgia

               Dl Kris DE MEESTER

               Dl Thierry VANMOL
               Dl Marc JUNIUS

               Bulgaria

               Dl Georgi STOEV

               Ms Daniela SIMIDCHIEVA
               Dna Petya GEOREVA

               Republica Cehă

               Dl Karel PETRŽELKA

               Dl František HROBSKÝ
               Dl Martin RÖHRICH

               Danemarca

               Dna Christina SODE HASLUND

               Dna Karoline KLAKSVIG
               Dl Sven-Peter NYGAARD

               Germania

               Dl Eckhard METZE

               Dl Rüdiger TRIEBEL
               Dl Stefan ENGEL

               Estonia

               Dl Marek SEPP

               Dl Marju PEÄRNBERG
               Dna Ülle MATT

               Irlanda

               Dl Carl ANDERS

               Dna Theresa DOYLE
               Dl Kevin ENRIGHT

               Grecia

               Spania

               Dna Isabel MAYA RUIO

               Dna Laura CASTRILLO NUÑEZ
               Dl José de la CAVADA HOYO

               Franța

               Dna Nathalie BUET

               Dl Franck GAMBELLI
               Dl Patrick LÉVY

               Italia

               Dna Fabiola LEUZZI

               Dl Giorgio RUSSOMANNO
               Dl Pietro MASCIOCCHI

               Cipru

               Dl Emilios MICHAEL

               Dl Polyvios POLYVIOU
               Dna Lena PANAGIOTOU

               Letonia

               Dl Aleksandrs GRIGORJEVS

               Dna Irēna UPZARE
               Dl Andris POMMERS

               Lituania

               Dl Vaidotas LEVICKIS

               Dl Jonas GUZAVIČIUS

               Luxemburg

               Dl Pierre BLAISE

               Dl François ENGELS
               Dl Marc KIEFFER

               Ungaria

               Malta

               Dl John SCICLUNA

               Dl Andrew Agius MUSCAT
               Dna Carmen BORG

               Țările de Jos

               Dl W.M.J.M. VAN MIERLO

               Dl R. VAN BEEK
               Dl J.J.H. KONING

               Austria

               Dna Christa SCHWENG

               Dl Alexander BURZ
               Dna Pia-Maria ROSNER-SCHEIBENGRAF

               Polonia

               Dl Grzegorz JUSZCZYK

               Dna Grażyna SPYTEK-BAJDURSKA

               Portugalia

               Dl Luís HENRIQUE

               Dl Manuel Marcelino PENA COSTA
               Dl Luís Miguel CORREIA MIRA

               România

               Dl Ovidiu NICOLESCU

               Dl Cristian HOTOBOC
               Dna Irina Mirela MANOLE

               Slovenia

               Dl Igor ANTAUER

               Dna Tatjana ÈERIN
               Dl Anže HIRŠL

               Slovacia

               Dl Róbert MEITNER

               Finlanda

               Dna Katja LEPPÄNEN

               Dl Jan SCHUGK
               Dl Rauno TOIVONEN

               Suedia

               Dna Bodil MELLBLOM

               Dl Ned CARTER
               Dna Cecilia ANDERSSON

               Regatul Unit

               Dl Guy BAILEY

         Articolul 2
   Consiliul numește membrii și supleanții încă nenominalizați la o dată ulterioară.
   Articolul 3
   Prezenta decizie intră în vigoare la data adoptării.
   Articolul 4
   Prezenta decizie se publică, în scop informativ, în Jurnalul Oficial al Uniunii Europene.

      Adoptată la Luxemburg, 22 aprilie 2013.

            Pentru Consiliu

            Președintele

         S. COVENEY

      (1)  JO C 218, 13.9.2003, p. 1.

      (2)  JO L 45, 20.2.2010, p. 5.


title: 2011/188/CE: Decizia Consiliului din 27 iulie 2009 privind încheierea de către Comunitatea Europeană a Acordului interimar între Comunitatea Europeană, Comunitatea Europeană a Cărbunelui și Oțelului și Comunitatea Europeană a Energiei Atomice, pe de o parte, și Turkmenistan, pe de altă parte, privind comerțul și aspectele legate de comerț#Acord interimar privind comerțul și aspectele legate de comerț între Comunitatea Europeană, Comunitatea Europeană a Cărbunelui și Oțelului și Comunitatea Europeană a Energiei Atomice, pe de o parte, și Turkmenistan, pe de altă parte

text:
               26.3.2011

               RO

               Jurnalul Oficial al Uniunii Europene

               L 80/19

         DECIZIA CONSILIULUI
   din 27 iulie 2009
   privind încheierea de către Comunitatea Europeană a Acordului interimar între Comunitatea Europeană, Comunitatea Europeană a Cărbunelui și Oțelului și Comunitatea Europeană a Energiei Atomice, pe de o parte, și Turkmenistan, pe de altă parte, privind comerțul și aspectele legate de comerț
   (2011/188/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 133, coroborat cu articolul 300 alineatul (2) primul paragraf prima teză,
   având în vedere propunerea Comisiei,
   având în vedere avizul Parlamentului European,
   întrucât:

               (1)

               Până la intrarea în vigoare a Acordului de parteneriat și cooperare între Comunitățile Europene și statele membre ale acestora, pe de o parte, și Turkmenistan, pe de altă parte, semnat la Bruxelles la 25 mai 1998, se impune să fie aprobat, în numele Comunității Europene, Acordul interimar privind comerțul și aspectele legate de comerț între Comunitatea Europeană, Comunitatea Europeană a Cărbunelui și Oțelului și Comunitatea Europeană a Energiei Atomice, pe de o parte, și Turkmenistan, pe de altă parte, semnat la Bruxelles la 10 noiembrie 1999.

               (2)

               Articolul 31 din Acordul interimar privind comerțul și aspectele legate de comerț ar trebui să fie modificat pentru a se lua în considerare noile limbi oficiale ale Comunității de la semnarea respectivului acord, prin intermediul Schimbului de scrisori între Comunitatea Europeană și Turkmenistan de modificare a Acordului interimar privind comerțul și aspectele legate de comerț între Comunitatea Europeană, Comunitatea Europeană a Cărbunelui și Oțelului și Comunitatea Europeană a Energiei Atomice, pe de o parte, și Turkmenistan, pe de altă parte, referitor la versiunile lingvistice autentice,

         DECIDE:
   Articolul 1
   Se aprobă, în numele Comunității Europene, Acordul interimar privind comerțul și aspectele legate de comerț între Comunitatea Europeană, Comunitatea Europeană a Cărbunelui și Oțelului și Comunitatea Europeană a Energiei Atomice, pe de o parte, și Turkmenistan, pe de altă parte, precum și anexele, protocolul și declarațiile aferente acestuia și Schimbul de scrisori între Comunitatea Europeană și Turkmenistan de modificare a Acordului interimar privind comerțul și aspectele legate de comerț între Comunitatea Europeană, Comunitatea Europeană a Cărbunelui și Oțelului și Comunitatea Europeană a Energiei Atomice, pe de o parte, și Turkmenistan, pe de altă parte, referitor la versiunile lingvistice autentice, care modifică articolul 31 din prezentul Acord interimar privind comerțul și aspectele legate de comerț.
   Textele respective se atașează la prezenta decizie.
   Articolul 2
   Președintele Consiliului este autorizat să desemneze persoanele împuternicite să semneze Schimbul de scrisori în numele Comunității Europene.
   Articolul 3
   Președintele Consiliului efectuează în numele Comunității Europene notificarea prevăzută la articolul 32 din acordul interimar.
   Articolul 4
   Prezenta decizie intră în vigoare la data adoptării.

      Adoptată la Bruxelles, 27 iulie 2009.

            Pentru Consiliu

            Președintele

         C. BILDT

      TRADUCERE
      ACORD INTERIMAR
      privind comerțul și aspectele legate de comerț între Comunitatea Europeană, Comunitatea Europeană a Cărbunelui și Oțelului și Comunitatea Europeană a Energiei Atomice, pe de o parte, și Turkmenistan, pe de altă parte
      COMUNITATEA EUROPEANĂ, COMUNITATEA EUROPEANĂ A CĂRBUNELUI ȘI OȚELULUI ȘI COMUNITATEA EUROPEANĂ A ENERGIEI ATOMICE, denumite în continuare „Comunitatea”,
      pe de o parte, și
      TURKMENISTAN,
      pe de altă parte,
      ÎNTRUCÂT un Acord de parteneriat și de cooperare care instituie un parteneriat între Comunitățile Europene și statele membre ale acestora, pe de o parte, și Turkmenistan, pe de altă parte, a fost parafat la 24 mai 1997;
      ÎNTRUCÂT Acordul de parteneriat și de cooperare are drept scop aprofundarea și extinderea relațiilor stabilite anterior, în special prin Acordul dintre Comunitatea Economică Europeană, Comunitatea Europeană a Energiei Atomice și Uniunea Republicilor Sovietice Socialiste privind comerțul și cooperarea comercială și economică, semnat la 18 decembrie 1989;
      ÎNTRUCÂT este necesar să se asigure dezvoltarea rapidă a relațiilor comerciale între părți;
      ÎNTRUCÂT, în acest sens, este necesară punerea în aplicare cât mai repede posibil, printr-un acord interimar, a dispozițiilor Acordului de parteneriat și de cooperare privind comerțul și aspectele legate de comerț;
      ÎNTRUCÂT dispozițiile menționate ar trebui, prin urmare, să înlocuiască dispozițiile relevante din Acordul privind comerțul și cooperarea comercială și economică;
      ÎNTRUCÂT, până la intrarea în vigoare a Acordului de parteneriat și de cooperare și înființarea Consiliului de cooperare, este necesar să se asigure Comitetului mixt, instituit în conformitate cu Acordul privind comerțul și cooperarea comercială și economică, posibilitatea de a exercita puterile atribuite prin Acordul de parteneriat și de cooperare Consiliului de cooperare, care sunt necesare pentru a pune în aplicare acordul interimar,
      DECID să încheie prezentul acord și au desemnat, în acest scop, drept plenipotențiari:
      COMUNITATEA EUROPEANĂ:
      COMUNITATEA EUROPEANĂ A CĂRBUNELUI ȘI OȚELULUI:
      COMUNITATEA EUROPEANĂ A ENERGIEI ATOMICE:
      TURKMENISTAN:
      CARE, după ce au făcut schimb de depline puteri, găsite în bună și cuvenită formă,
      CONVIN DUPĂ CUM URMEAZĂ:
      TITLUL I

         PRINCIPII GENERALE

      [APC Turkmenistan: titlul I]
      Articolul 1
      [APC Turkmenistan: articolul 2]
      Respectarea democrației și a drepturilor fundamentale ale omului, consacrate prin Declarația universală a drepturilor omului, Carta Organizației Națiunilor Unite, Actul final de la Helsinki și Carta de la Paris pentru o nouă Europă, precum și a principiilor economiei de piață, inclusiv a celor enunțate în documentele Conferinței CSCE de la Bonn, stă la baza politicilor interne și externe ale părților și constituie un element esențial al prezentului acord.
      TITLUL II

         SCHIMBURILE COMERCIALE CU MĂRFURI

      [APC Turkmenistan: titlul III]
      Articolul 2
      [APC Turkmenistan: articolul 7]
      (1)   Părțile își acordă reciproc tratamentul națiunii celei mai favorizate în tot ceea ce privește:

                  —

                  taxele vamale și impunerile la import și la export, inclusiv modul de colectare a acestor taxe și impuneri;

                  —

                  dispozițiile referitoare la vămuire, la tranzit, la antrepozite și la transbordare;

                  —

                  taxele și alte impuneri interne de orice natură, aplicate direct sau indirect mărfurilor importate;

                  —

                  metodele de plată și transferul plăților legate de comerțul cu mărfuri;

                  —

                  normele care reglementează vânzarea, cumpărarea, transportul, distribuția și utilizarea mărfurilor pe piața internă.

            (2)   Dispozițiile alineatului (1) nu se aplică:

                  (a)

                  avantajelor acordate cu scopul sau în urma creării unei uniuni vamale sau a unei zone de liber schimb;

                  (b)

                  avantajelor acordate anumitor țări în conformitate cu normele Organizației Mondiale a Comerțului (OMC) și cu alte aranjamente internaționale în favoarea țărilor în curs de dezvoltare;

                  (c)

                  avantajelor acordate țărilor limitrofe în vederea facilitării traficului de frontieră.

            (3)   Dispozițiile alineatului (1) nu se aplică, în cursul unei perioade tranzitorii care expiră la 31 decembrie 1998, avantajelor definite în anexa I care sunt acordate de Turkmenistan altor state rezultate din dezmembrarea URSS.
      Articolul 3
      [APC Turkmenistan: articolul 8]
      (1)   Părțile convin că principiul libertății de tranzit al mărfurilor este o condiție esențială pentru realizarea obiectivelor prezentului acord.
      În această privință, fiecare parte garantează tranzitul fără restricții, via sau traversând teritoriul acesteia, al mărfurilor originare din teritoriul vamal sau destinate teritoriului vamal al celeilalte părți.
      (2)   Normele menționate la articolul V alineatele (2), (3), (4) și (5) din GATT sunt aplicabile între părți.
      (3)   Normele cuprinse în prezentul articol nu aduc atingere niciunei norme speciale referitoare la sectoare specifice, cum ar fi, în special, transporturile, sau la produse, convenite între părți.
      Articolul 4
      [APC Turkmenistan: articolul 9]
      Fără a aduce atingere drepturilor și obligațiilor care decurg din convenții internaționale privind admiterea temporară de mărfuri care creează obligații pentru ambele părți, fiecare parte acordă în plus celeilalte părți scutirea de taxe și impuneri la import pentru mărfurile admise temporar, în cazurile și în conformitate cu procedurile stipulate de oricare altă convenție internațională pe această chestiune, obligatorie pentru aceasta, în conformitate cu legislația proprie. Se vor lua în considerare condițiile în care obligațiile ce decurg dintr-o astfel de convenție au fost acceptate de partea respectivă.
      Articolul 5
      [APC Turkmenistan: articolul 10]
      (1)   Mărfurile originare din Turkmenistan sunt importate în Comunitate fără restricții cantitative sau măsuri cu efect echivalent, fără a aduce atingere dispozițiilor articolelor 7, 10 și 11 din prezentul acord.
      (2)   Mărfurile originare din Comunitate sunt importate în Turkmenistan fără restricții cantitative sau măsuri cu efect echivalent, fără a aduce atingere dispozițiilor articolelor 7, 10 și 11 din prezentul acord.
      Articolul 6
      [APC Turkmenistan: articolul 11]
      Mărfurile sunt comercializate între părți la prețul pieței.
      Articolul 7
      [APC Turkmenistan: articolul 12]
      (1)   Atunci când un anumit produs este importat pe teritoriul uneia dintre părți în cantități sau în condiții care produc sau riscă să producă prejudicii producătorilor interni de produse similare sau direct concurente, Comunitatea sau Turkmenistan, după caz, poate lua măsuri corespunzătoare în conformitate cu procedurile și condițiile următoare.
      (2)   Înainte de luarea oricăror măsuri sau în cazurile în care se aplică alineatul (4), cât mai curând posibil după aceasta, Comunitatea sau Turkmenistan, după caz, furnizează Comitetului mixt toate informațiile relevante în vederea găsirii unei soluții acceptabile pentru ambele părți, astfel cum se prevede la titlul IV.
      (3)   În cazul în care, în urma consultărilor, părțile nu ajung la un acord în termen de 30 de zile de la notificarea Comitetului mixt cu privire la acțiunile necesare pentru remedierea situației, partea care a solicitat consultările este liberă să restricționeze importurile din produsele respective în măsura și pe perioada necesară pentru a preveni sau a repara prejudiciul sau să adopte alte măsuri corespunzătoare.
      (4)   În circumstanțe critice, în cazul în care o întârziere riscă să provoace prejudicii dificil reparabile, părțile pot lua măsuri înaintea consultărilor, cu condiția ca aceste consultări să aibă loc imediat după luarea acestor măsuri.
      (5)   În alegerea măsurilor care urmează să fie adoptate în baza prezentului articol, părțile acordă prioritate acelora care perturbă cel mai puțin realizarea obiectivelor prezentului acord.
      (6)   Nicio dispoziție a prezentului articol nu aduce atingere sau nu afectează în niciun fel adoptarea, de către una sau alta dintre părți, de măsuri antidumping sau compensatorii, în conformitate cu articolul VI din GATT din 1994, cu Acordul privind punerea în aplicare a articolului VI din GATT din 1994, cu Acordul privind subvențiile și măsurile compensatorii sau cu legislația internă corespunzătoare.
      Articolul 8
      [APC Turkmenistan: articolul 13]
      Părțile se angajează să ia în considerare modificarea dispozițiilor prezentului acord privind schimburile de mărfuri ale acestora în funcție de împrejurări, inclusiv în situația care rezultă din aderarea viitoare a Turkmenistan la OMC. Comitetul mixt instituit în temeiul articolului 17 poate formula la adresa părților recomandări privind modificările care, în cazul în care sunt acceptate, pot fi puse în aplicare prin acordul dintre părți, în conformitate cu procedurile respective.
      Articolul 9
      [APC Turkmenistan: articolul 14]
      Acordul nu se opune interdicțiilor sau restricțiilor la importuri, exporturi sau tranzit justificate pe motive de moralitate publică, de ordine publică, de siguranță publică; de protecție a sănătății și a vieții persoanelor, a animalelor sau de conservare a plantelor; de protecție a resurselor naturale; de protejare a unor bunuri de patrimoniu național cu valoare artistică, istorică sau arheologică sau de protecție a proprietății industriale și comerciale și nici de norme privind regimul aurului sau argintului. Cu toate acestea, interdicțiile sau restricțiile respective nu trebuie să constituie niciun mijloc de discriminare arbitrar, nicio restricție disimulată în comerțul dintre părți.
      Articolul 10
      [APC Turkmenistan: articolul 15]
      Prezentul titlu nu se aplică comerțului cu produse textile care se încadrează la capitolele 50-63 din Nomenclatura combinată. Schimburile de aceste produse sunt reglementate de un acord distinct, parafat la 30 decembrie 1995 și aplicat cu titlu provizoriu de la 1 ianuarie 1996.
      Articolul 11
      [APC Turkmenistan: articolul 16]
      (1)   Schimburile comerciale cu produsele care intră sub incidența Tratatului de instituire a Comunității Europene a Cărbunelui și Oțelului sunt reglementate de dispozițiile prezentului titlu, cu excepția articolului 5.
      (2)   Se instituie un grup de contact pentru aspectele legate de cărbune și oțel, format din reprezentanți ai Comunității, pe de o parte, și din reprezentanți ai Turkmenistan, pe de altă parte.
      Grupul de contact schimbă cu regularitate informații cu privire la toate aspectele legate de cărbune și oțel care sunt de interes pentru cele două părți.
      Articolul 12
      [APC Turkmenistan: articolul 17]
      Comerțului cu material nuclear i se vor aplica dispozițiile Tratatului de instituire a Comunității Europene a Energiei Atomice. După caz, comerțul cu material nuclear este reglementat de dispozițiile unui acord specific care urmează să fie încheiat între Comunitatea Europeană a Energiei Atomice și Turkmenistan.
      TITLUL III

         PLĂȚI, CONCURENȚĂ ȘI ALTE DISPOZIȚII ECONOMICE

      [APC Turkmenistan: titlul IV]
      Articolul 13
      [APC Turkmenistan: articolul 39 alineatul (1)]
      Părțile se angajează să autorizeze, în monedă liber convertibilă, orice plăți curente între rezidenți ai Comunității și ai Turkmenistan legate de circulația mărfurilor realizată în conformitate cu dispozițiile prezentului acord.
      Articolul 14
      [APC Turkmenistan: articolul 41 alineatul (4)]
      Părțile convin să examineze mijloacele de aplicare a normelor respective de concurență, în mod concertat, în cazul în care sunt afectate schimburile comerciale dintre părți.
      Articolul 15
      [APC Turkmenistan: articolul 40 alineatul (1)]
      În conformitate cu dispozițiile prezentului articol și ale anexei II, Turkmenistan continuă să amelioreze protecția drepturilor de proprietate intelectuală, industrială și comercială pentru a garanta, la sfârșitul celui de al cincilea an de la intrarea în vigoare a acordului, un nivel de protecție similar celui prevăzut în Comunitate de actele comunitare, în special cele menționate în anexa II, inclusiv mijloace eficace de aplicare a acestor drepturi.
      Articolul 16
      Asistența reciprocă în domeniul vamal între autoritățile părților se desfășoară în conformitate cu protocolul anexat la prezentul acord.
      TITLUL IV

         DISPOZIȚII INSTITUȚIONALE, GENERALE ȘI FINALE

      [APC Turkmenistan: titlul XI]
      Articolul 17
      Comitetul mixt instituit prin Acordul privind comerțul și cooperarea comercială și economică, semnat de Comunitatea Economică Europeană și Comunitatea Europeană a Energiei Atomice și de Uniunea Republicilor Sovietice Socialiste, la 18 decembrie 1989, își asumă sarcinile care îi revin în temeiul prezentului acord până în momentul instituirii Consiliului de cooperare menționat la articolul 77 din Acordul de parteneriat și de cooperare.
      Articolul 18
      Comitetul mixt poate, pentru realizarea obiectivelor prezentului acord, să formuleze recomandări în cazurile prevăzute de acest acord.
      Comitetul mixt își formulează recomandările în acord cu părțile.
      Articolul 19
      [APC Turkmenistan: articolul 81]
      La examinarea unei probleme care se pune în cadrul prezentului acord în raport cu o dispoziție care face trimitere la un articol din unul dintre acordurile de instituire a OMC, Comitetul mixt ia în considerare, în măsura posibilului, interpretarea dată în general articolului respectiv de către membrii OMC.
      Articolul 20
      [APC Turkmenistan: articolul 85]
      (1)   În cadrul prezentului acord, fiecare parte se angajează să asigure, fără discriminare față de resortisanții proprii, accesul persoanelor fizice și juridice ale celeilalte părți la instanțele judecătorești și la organele administrative competente ale părților pentru a-și apăra drepturile individuale și de proprietate, inclusiv cele privind proprietatea intelectuală, industrială și comercială.
      (2)   În limitele atribuțiilor proprii, părțile:

                  —

                  încurajează recurgerea la arbitraj pentru soluționarea diferendelor care decurg din tranzacții comerciale și de cooperare încheiate de operatori economici ai Comunității și de cei ai Turkmenistan;

                  —

                  convin că, atunci când un litigiu este supus arbitrajului, fiecare parte la litigiu poate, cu excepția cazului în care normele centrului de arbitraj ales de părți prevăd altfel, să își aleagă propriul arbitru, indiferent de naționalitate, și că al treilea arbitru sau arbitrul unic poate fi un resortisant al unui stat terț;

                  —

                  recomandă agenților lor economici să aleagă de comun acord dreptul aplicabil contractelor lor;

                  —

                  încurajează recurgerea la regulile de arbitraj elaborate de Comisia Organizației Națiunilor Unite pentru Dreptul Comercial Internațional (UNCITRAL) și la arbitrajul de către orice centru al unui stat semnatar al Convenției privind recunoașterea și executarea hotărârilor arbitrale străine, adoptată la New York la 10 iunie 1958.

            Articolul 21
      [APC Turkmenistan: articolul 86]
      Nicio dispoziție a prezentului acord nu împiedică o parte să ia măsurile:

                  (a)

                  pe care le consideră necesare pentru a împiedica divulgarea de informații contrare intereselor esențiale care țin de securitatea lor;

                  (b)

                  care se referă la producția sau comerțul cu arme, muniție sau materiale de război sau la cercetarea, dezvoltarea sau producția necesare în scop de apărare, cu condiția ca aceste măsuri să nu deterioreze condițiile de concurență în ceea ce privește produsele care nu sunt destinate unor scopuri specific militare;

                  (c)

                  pe care le consideră esențiale pentru propria securitate în cazul unor tulburări interne grave susceptibile să afecteze menținerea liniștii și a ordinii publice, în caz de război sau de tensiuni internaționale grave care amenință să se transforme într-un conflict armat sau pentru îndeplinirea obligațiilor pe care le-a acceptat în scopul menținerii păcii și securității internaționale;

                  (d)

                  pe care le consideră necesare pentru respectarea obligațiilor și a angajamentelor sale internaționale în ceea ce privește controlul produselor și al tehnologiilor industriale cu dublă utilizare.

            Articolul 22
      [APC Turkmenistan: articolul 87]
      (1)   În domeniile reglementate de prezentul acord și fără a aduce atingere niciunei dispoziții speciale cuprinse în acesta:

                  —

                  regimul aplicat de Turkmenistan față de Comunitate nu dă naștere la discriminări între statele membre, resortisanții sau societățile acestora;

                  —

                  regimul aplicat de Comunitate pentru Turkmenistan nu poate produce discriminări între resortisanții turkmeni sau societățile turkmene.

            (2)   Dispozițiile alineatului (1) nu aduc atingere dreptului părților de a aplica dispozițiile relevante din legislația fiscală a acestora contribuabililor care nu se află în situații identice în ceea ce privește locul de reședință.
      Articolul 23
      [APC Turkmenistan: articolul 88]
      (1)   Fiecare parte poate să sesizeze Comitetul mixt cu privire la orice diferend legat de aplicarea sau de interpretarea prezentului acord.
      (2)   Comitetul mixt poate soluționa orice diferend prin recomandări.
      (3)   În cazul imposibilității soluționării diferendului în conformitate cu alineatul (2), oricare dintre părți poate notifica celeilalte părți desemnarea unui conciliator; cealaltă parte este astfel obligată să numească un al doilea conciliator în termen de două luni.
      Comitetul mixt desemnează un al treilea conciliator.
      Recomandările conciliatorilor sunt adoptate cu majoritate de voturi. Aceste recomandări nu sunt obligatorii pentru părți.
      Articolul 24
      [APC Turkmenistan: articolul 89]
      Părțile convin să se consulte rapid, la cererea uneia dintre ele, pe căile adecvate, pentru a examina aspectele legate de interpretarea sau de punerea în aplicare a prezentului acord și alte aspecte relevante privind relațiile dintre ele.
      Dispozițiile prezentului articol nu afectează în niciun fel dispozițiile articolelor 7, 23 și 28 și nu aduc atingere acestor articole.
      Articolul 25
      [APC Turkmenistan: articolul 90]
      Tratamentul acordat Turkmenistan în temeiul prezentului acord nu este în niciun caz mai favorabil decât acela pe care și-l acordă reciproc statele membre.
      Articolul 26
      [APC Turkmenistan: articolul 92]
      În măsura în care aspectele la care se referă prezentul acord sunt reglementate prin Tratatul privind Carta energiei și protocoalele la acesta, acest tratat și aceste protocoale se aplică, imediat după intrarea în vigoare, acestor aspecte, dar numai în măsura în care o astfel de aplicare este prevăzută în aceste documente.
      Articolul 27
      (1)   Prezentul acord se aplică până la intrarea în vigoare a Acordului de parteneriat și de cooperare parafat la 24 mai 1997.
      (2)   Oricare dintre părți poate denunța prezentul acord prin notificarea celeilalte părți. Prezentul acord încetează să fie aplicabil la șase luni de la data acestei notificări.
      Articolul 28
      [APC Turkmenistan: articolul 94]
      (1)   Părțile iau toate măsurile generale sau speciale necesare pentru a se achita de obligațiile care le revin în temeiul prezentului acord. Acestea se asigură că obiectivele enunțate în prezentul acord sunt realizate.
      (2)   În cazul în care una dintre părți consideră că cealaltă parte nu și-a îndeplinit una dintre obligațiile din prezentul acord, ea poate lua măsurile corespunzătoare. Partea trebuie, cu excepția cazurilor de urgență specială, să furnizeze în prealabil Comitetului mixt toate informațiile relevante necesare unei examinări aprofundate a situației, în vederea găsirii unei soluții acceptabile pentru părți.
      În alegerea acestor măsuri, trebuie să se acorde prioritate acelora dintre ele care perturbă cel mai puțin funcționarea acordului. Aceste măsuri sunt notificate de îndată Comitetului mixt, la cererea celeilalte părți.
      Articolul 29
      [APC Turkmenistan: articolul 95]
      Anexele I și II, precum și protocolul privind asistența administrativă reciprocă în domeniul vamal fac parte integrantă din prezentul acord.
      Articolul 30
      [APC Turkmenistan: articolul 97]
      Prezentul acord se aplică, pe de o parte, teritoriilor în care se aplică Tratatele de instituire a Comunității Europene, a Comunității Europene a Energiei Atomice și a Comunității Europene a Cărbunelui și Oțelului, în condițiile prevăzute de tratatele respective și, pe de altă parte, teritoriului Turkmenistan.
      Articolul 31
      Prezentul acord este redactat în două exemplare în limbile daneză, olandeză, engleză, finlandeză, franceză, germană, italiană, spaniolă, suedeză, greacă, portugheză și turkmenă, fiecare dintre aceste texte fiind deopotrivă autentic.
      Articolul 32
      Prezentul acord se aprobă de către părți în conformitate cu procedurile care le sunt specifice.
      Prezentul acord intră în vigoare în prima zi a celei de a doua luni de la data la care părțile notifică Secretarului General al Consiliului Uniunii Europene îndeplinirea procedurilor menționate la primul paragraf.
      De la intrarea sa în vigoare și în măsura în care aceasta privește relațiile dintre Turkmenistan și Comunitate, prezentul acord înlocuiește articolul 2 și articolul 3, cu excepția celei de a patra liniuțe a acestuia din urmă, precum și articolele 4-16 din Acordul dintre Comunitatea Economică Europeană și Comunitatea Europeană a Energiei Atomice și Uniunea Republicilor Sovietice Socialiste privind comerțul și cooperarea comercială și economică semnat la Bruxelles la 18 decembrie 1989.

         LISTA DOCUMENTELOR ATAȘATE

                     ANEXA I

                     :

                     Lista orientativă a avantajelor acordate de Turkmenistan Statelor Independente, în conformitate cu articolul 2 alineatul (3)

                     ANEXA II

                     :

                     Actele privind drepturile de proprietate intelectuală, industrială și comercială prevăzute la articolul 15

               Protocolul privind asistența administrativă reciprocă în domeniul vamal

            ANEXA I

               Lista indicativă a avantajelor acordate de către Turkmenistan Statelor Independente în conformitate cu articolul 2 alineatul (3)

            1.   Taxe la import și la export
            Nu se percep niciun fel de taxe la import sau la export.
            Serviciile cum ar fi vămuirea, comisionările și alte taxe percepute de vama națională, bursa națională și serviciul național de inspecție fiscală nu se plătesc în cazul următoarelor mărfuri:

                        —

                        importul de grăunțe, produse alimentare pentru sugari și produse alimentare care sunt vândute populației la prețuri controlate de stat;

                        —

                        mărfuri importate pe baza unui contract și finanțate de la bugetul de stat al Turkmenistan.

                  2.   Condiții de transport și de tranzit
            În ceea ce privește țările din Comunitatea Statelor Independente (CSI) care sunt părți ale Acordului multilateral „privind principiile și condițiile care reglementează relațiile în domeniul transportului” și/sau pe baza acordurilor bilaterale privind transportul și tranzitul, nu se aplică, sub rezerva reciprocității, taxe sau impuneri pentru transportul și vămuirea mărfurilor (inclusiv pentru mărfurile în tranzit), precum și pentru tranzitul vehiculelor.
            Vehiculele din țările CSI sunt scutite de plata oricărei taxe atunci când se află în tranzit pe teritoriul Turkmenistan.

            ANEXA II

               Actele privind drepturile de proprietate intelectuală, industrială și comercială prevăzute la articolul 15

                        1.

                        Actele comunitare menționate la articolul 15

                                    —

                                    Prima Directivă 89/104/CEE a Consiliului din 21 decembrie 1988 de apropiere a legislațiilor statelor membre cu privire la mărci

                                    —

                                    Directiva 87/54/CEE a Consiliului din 16 decembrie 1986 privind protecția juridică a topografiilor produselor din materiale semiconductoare

                                    —

                                    Directiva 91/250/CEE a Consiliului din 14 mai 1991 privind protecția juridică a programelor pentru calculator

                                    —

                                    Regulamentul (CEE) nr. 1768/92 al Consiliului din 18 iunie 1992 privind instituirea unui certificat suplimentar de protecție pentru medicamente

                                    —

                                    Regulamentul (CEE) nr. 2081/92 al Consiliului din 14 iulie 1992 privind protecția indicațiilor geografice și a denumirilor de origine ale produselor agricole și alimentare

                                    —

                                    Directiva 93/83/CEE a Consiliului din 27 septembrie 1993 privind coordonarea anumitor norme referitoare la dreptul de autor și drepturile conexe aplicabile difuzării de programe prin satelit și retransmisiei prin cablu

                                    —

                                    Directiva 93/98/CEE a Consiliului din 29 octombrie 1993 privind armonizarea duratei de protecție a dreptului de autor și a anumitor drepturi conexe

                                    —

                                    Directiva 92/100/CEE a Consiliului din 19 noiembrie 1992 privind dreptul de închiriere și de împrumut și anumite drepturi conexe dreptului de autor în domeniul proprietății intelectuale

                                    —

                                    Regulamentul (CE) nr. 1610/96 al Parlamentului European și al Consiliului din 23 iulie 1996 privind crearea unui certificat suplimentar de protecție pentru produsele fitosanitare

                                    —

                                    Directiva 96/9/CE a Parlamentului European și Consiliului din 11 martie 1996 privind protecția juridică a bazelor de date

                                    —

                                    Regulamentul (CE) nr. 3295/94 al Consiliului din 22 decembrie 1994 de stabilire a măsurilor de interzicere a liberei puneri în circulație, a exportării, a reexportării și a plasării sub regim de suspendare a mărfurilor contrafăcute și a mărfurilor pirat

                        2.

                        În caz de dificultăți în domeniul proprietății intelectuale, industriale și comerciale, în conformitate cu actele comunitare sus-menționate, care afectează condițiile comerciale, se organizează consultări urgente, la cererea Comunității sau a Turkmenistan, în vederea găsirii unor soluții reciproc satisfăcătoare.

            PROTOCOL
            privind asistența administrativă reciprocă în domeniul vamal
            Articolul 1
            Definiții
            În sensul prezentului protocol:

                        (a)

                        „legislație vamală” înseamnă actele cu putere de lege aplicabile pe teritoriile părților, care reglementează importul, exportul, tranzitul mărfurilor și plasarea lor sub orice regim vamal, inclusiv măsurile de interdicție, restricție și control adoptate de părțile respective;

                        (b)

                        „autoritate solicitantă” înseamnă o autoritate administrativă competentă care a fost desemnată în acest sens de una dintre părți și care formulează o solicitare de asistență în domeniul vamal;

                        (c)

                        „autoritate solicitată” înseamnă o autoritate administrativă competentă care a fost desemnată în acest scop de o una dintre părți și care primește o cerere de asistență în domeniul vamal;

                        (d)

                        „date cu caracter personal” înseamnă toate informațiile privind o persoană fizică identificată sau care poate fi identificată;

                        (e)

                        „operațiune care contravine legislației vamale” înseamnă orice încălcare sau tentativă de încălcare a legislației vamale.

                  Articolul 2
            Domeniul de aplicare
            (1)   Părțile își acordă reciproc asistență în domeniile care țin de competența lor, în conformitate cu modalitățile și condițiile stabilite de prezentul protocol, pentru a asigura aplicarea corectă a legislației vamale, în special prin prevenirea operațiunilor care contravin legislației vamale, prin depistarea și prin anchetarea acestora.
            (2)   Asistența în materie vamală prevăzută de prezentul protocol se aplică oricărei autorități administrative a părților, competente pentru aplicarea prezentului protocol. Această asistență nu aduce atingere dispozițiilor care reglementează asistența reciprocă în domeniul penal. De asemenea, aceasta nu se aplică informațiilor obținute în temeiul unor atribuții exercitate la cererea autorităților judiciare, cu excepția cazurilor în care comunicarea acestor informații este autorizată de autoritățile respective.
            Articolul 3
            Asistența la cerere
            (1)   La cererea autorității solicitante, autoritatea solicitată îi furnizează toate informațiile relevante care îi pot permite să asigure conformitatea cu legislația vamală, inclusiv informațiile referitoare la activitățile constatate sau planificate care reprezintă sau ar putea reprezenta încălcări ale acestei legislații.
            (2)   La cererea autorității solicitante, autoritatea solicitată o informează pe aceasta dacă mărfurile exportate de pe teritoriul uneia dintre părți au fost importate legal pe teritoriul celeilalte părți, specificând, după caz, regimul vamal aplicat mărfurilor.
            (3)   La cererea autorității solicitante, autoritatea solicitată, în cadrul legislației sale, ia măsurile necesare pentru a asigura supravegherea specială a:

                        (a)

                        persoanelor fizice sau juridice despre care există motive întemeiate să se considere că sunt sau au fost implicate în operațiuni care contravin legislației vamale;

                        (b)

                        locurilor unde mărfurile sunt depozitate în condiții care generează suspiciuni că ar fi destinate alimentării operațiunilor care contravin legislației vamale;

                        (c)

                        circulației mărfurilor semnalate ca oferind posibilitatea unor operațiuni care contravin legislației vamale;

                        (d)

                        mijloacelor de transport despre care există motive întemeiate să se considere că au fost utilizate, sunt utilizate sau pot fi utilizate pentru operațiuni care contravin legislației vamale.

                  Articolul 4
            Asistența spontană
            Din proprie inițiativă și cu respectarea actelor cu putere de lege și a celorlalte instrumente juridice naționale, părțile își acordă reciproc asistență în cazul în care consideră că acest lucru este necesar pentru aplicarea corectă a legislației vamale, în special atunci când obțin informații privind:

                        —

                        operațiuni care contravin sau par să contravină legislației în cauză și care ar putea prezenta interes pentru cealaltă parte;

                        —

                        noile mijloace sau metode utilizate la efectuarea acestor operațiuni;

                        —

                        mărfurile despre care se știe că fac obiectul unor operațiuni care contravin legislației vamale;

                        —

                        persoanele fizice sau juridice despre care există motive întemeiate să se considere că sunt sau au fost implicate în operațiuni care contravin legislației vamale;

                        —

                        mijloacele de transport despre care există motive întemeiate să se considere că au fost utilizate, sunt utilizate sau pot fi utilizate pentru operațiuni care contravin legislației vamale.

                  Articolul 5
            Comunicarea de documente și notificări
            La cererea autorității solicitante, autoritatea solicitată ia toate măsurile necesare, în conformitate cu legislația proprie, pentru:

                        —

                        a comunica toate documentele;

                        —

                        a notifica toate deciziile

                  care intră sub incidența domeniului de aplicare a prezentului protocol, către un destinatar rezident sau stabilit pe teritoriul său. În acest caz, articolul 6 alineatul (3) se aplică cererilor de comunicare sau de notificare.
            Articolul 6
            Forma și fondul cererilor de asistență
            (1)   Cererile formulate în temeiul prezentului protocol sunt prezentate în scris. Documentele necesare pentru a permite răspunsul la aceste cereri însoțesc cererea respectivă. În caz de urgență, pot fi acceptate cererile verbale, dar acestea trebuie confirmate de îndată în scris.
            (2)   Cererile prezentate în conformitate cu alineatul (1) includ următoarele informații:

                        (a)

                        autoritatea solicitantă care prezintă cererea;

                        (b)

                        măsura solicitată;

                        (c)

                        obiectul și motivul cererii;

                        (d)

                        actele cu putere de lege, normele și alte elemente juridice implicate;

                        (e)

                        indicații cât mai exacte și mai complete posibil privind persoanele fizice și juridice care fac obiectul anchetelor;

                        (f)

                        un rezumat al faptelor relevante și al anchetelor desfășurate anterior, cu excepția cazurilor prevăzute la articolul 5.

                  (3)   Cererile sunt întocmite într-o limbă oficială a autorității solicitate sau într-o limbă acceptabilă pentru această autoritate.
            (4)   În cazul în care o cerere nu îndeplinește cerințele formale, se poate solicita corectarea sau completarea sa; între timp, pot fi ordonate măsuri asigurătorii.
            Articolul 7
            Rezolvarea cererilor
            (1)   Pentru a răspunde unei cereri de asistență, autoritatea solicitată acționează, în limitele competenței și resurselor sale, ca și cum ar acționa pe cont propriu sau la cererea altor autorități ale aceleiași părți, furnizând informațiile de care dispune deja și inițiind sau determinând inițierea unor anchete corespunzătoare. Această dispoziție se aplică în egală măsură serviciului administrativ căruia îi este înaintată cererea de către autoritatea solicitată, în cazul în care aceasta nu poate acționa singură.
            (2)   Cererile de asistență se execută în conformitate cu actele cu putere de lege și normele administrative și alte instrumente juridice ale părții solicitate.
            (3)   Funcționarii autorizați legal ai unei părți pot, cu acordul celeilalte părți în cauză și în condițiile prevăzute de aceasta, să obțină, în birourile autorității solicitate sau ale unei alte autorități de care aceasta este responsabilă, informații referitoare la operațiunile care contravin sau pot contraveni legislației vamale, de care autoritatea solicitantă are nevoie în sensul prezentului protocol.
            (4)   Funcționarii uneia dintre părți, cu acordul celeilalte părți în cauză și în conformitate cu condițiile stabilite de aceasta din urmă, pot fi prezenți la anchetele efectuate pe teritoriul acesteia din urmă.
            Articolul 8
            Forma sub care trebuie comunicate informațiile
            (1)   Autoritatea solicitată îi comunică autorității solicitante rezultatele anchetelor sub formă de documente, copii certificate pentru conformitate ale documentelor, rapoarte și texte similare.
            (2)   Documentele prevăzute la alineatul (1) pot fi înlocuite cu informații computerizate furnizate sub orice formă în același scop.
            (3)   Fișierele și documentele originale se solicită numai în cazurile în care se consideră că ar fi insuficiente copiile legalizate. Originalele transmise sunt restituite cât mai curând posibil.
            Articolul 9
            Derogări de la obligația de a acorda asistență
            (1)   Părțile pot refuza să acorde asistența prevăzută de prezentul protocol în cazul în care acordarea asistenței:

                        (a)

                        este susceptibilă de a aduce atingere suveranității Turkmenistan sau a unui stat membru căruia i s-a solicitat să acorde asistență în baza prezentului protocol; sau

                        (b)

                        este susceptibilă de a aduce atingere ordinii publice, siguranței sau altor interese esențiale, în special în cazurile menționate la articolul 10 alineatul (2); sau

                        (c)

                        implică o reglementare fiscală sau de schimb valutar diferită de legislația vamală; sau

                        (d)

                        constituie o încălcare a unui secret industrial, comercial sau profesional.

                  (2)   În cazul în care autoritatea solicitantă solicită un tip de asistență pe care ea însăși nu ar putea să o furnizeze dacă i-ar fi cerută, ea atrage atenția asupra acestui fapt în cuprinsul cererii. În acest caz, autoritatea solicitată este cea care decide modul în care trebuie să răspundă la această cerere.
            (3)   În cazul în care asistența este refuzată, decizia și motivele care stau la baza acesteia se aduc imediat la cunoștința autorității solicitante.
            Articolul 10
            Schimbul de informații și confidențialitatea
            (1)   Orice informație comunicată, indiferent de forma acesteia, în temeiul prezentului protocol are caracter confidențial sau este rezervată unei difuzări restrânse, în funcție de normele aplicabile de către fiecare parte. Ele sunt reglementate de secretul profesional și beneficiază de protecția acordată de legile aplicabile în materie de partea care le-a primit, precum și de dispozițiile corespunzătoare care se aplică autorităților comunitare.
            (2)   Datele cu caracter personal nu pot fi transmise decât în cazul în care partea care primește aceste date se angajează să le garanteze o protecție cel puțin echivalentă cu cea de care acestea beneficiază din partea părții care le furnizează.
            (3)   Informațiile obținute vor fi folosite numai în sensul prezentului protocol. În cazul în care una dintre părți dorește să utilizeze aceste informații în alte scopuri, aceasta solicită acordul scris prealabil al autorității care le-a furnizat. Această utilizare este, de asemenea, supusă restricțiilor impuse de această autoritate.
            (4)   Alineatul (3) nu va impieta asupra folosirii informațiilor în orice procedură judiciară sau administrativă, deschisă ulterior pentru nerespectarea legislației vamale. Orice astfel de utilizare se comunică autorității competente care a furnizat informațiile respective.
            (5)   Părțile pot folosi informațiile obținute și documentele consultate în conformitate cu dispozițiile prezentului protocol, drept probe în procesele lor verbale, rapoarte și mărturii, precum și în cadrul procedurilor și acțiunilor intentate în instanțe.
            Articolul 11
            Experți și martori
            Un funcționar al unei autorități solicitate poate fi autorizat să compară, în limitele stabilite prin autorizația care i-a fost acordată, ca expert sau martor în cadrul unor acțiuni judiciare sau administrative angajate în domeniile reglementate de prezentul protocol, de către instanța celeilalte părți, și să prezinte obiectele, documentele sau copiile certificate ale acestora care pot fi necesare procedurii. Cererea de înfățișare trebuie să indice cu precizie în ce problemă, din ce motiv și în ce calitate va fi audiat funcționarul respectiv.
            Articolul 12
            Cheltuieli de asistență
            Părțile renunță la toate pretențiile asupra celeilalte părți privind rambursarea cheltuielilor suportate în temeiul prezentului protocol, cu excepția, după caz, a cheltuielilor cu experții, martorii, interpreții și traducătorii care nu sunt angajați ai serviciilor publice.
            Articolul 13
            Aplicarea
            (1)   Punerea în aplicare a prezentului protocol este încredințată autorităților vamale centrale Turkmenistan, pe de o parte, serviciilor competente ale Comisiei Comunităților Europene și, după caz, autorităților vamale din statele membre, pe de altă parte. Acestea decid toate măsurile și dispozițiile practice necesare aplicării acestuia, luând în considerare normele în vigoare din domeniul protecției datelor. Acestea pot propune organelor competente modificările care, după părerea lor, ar trebui aduse prezentului protocol.
            (2)   Părțile se consultă și se informează reciproc cu privire la normele de aplicare care se adoptă în conformitate cu dispozițiile prezentului protocol.
            Articolul 14
            Alte acorduri
            (1)   Având în vedere competențele respective ale Comunității Europene și ale statelor membre, dispozițiile prezentului protocol:

                        —

                        nu aduc atingere obligațiilor părților asumate în temeiul oricărui alt acord sau oricărei alte convenții internaționale;

                        —

                        se consideră complementare celor din acordurile privind asistența reciprocă încheiate sau care ar putea fi încheiate între statele membre și Turkmenistan; precum și

                        —

                        nu aduc atingere dispozițiilor care reglementează comunicarea, între serviciile competente ale Comisiei și autoritățile vamale ale statelor membre, a oricăror informații obținute în baza prezentului acord care ar putea fi de interes pentru Comunitate.

                  (2)   Fără a aduce atingere dispozițiilor alineatului (1), dispozițiile prezentului acord au întâietate asupra celor ale oricărui acord bilateral în domeniul asistenței reciproce care a fost sau ar putea fi încheiat între statele membre și Turkmenistan, în măsura în care dispozițiile acestuia din urmă sunt incompatibile cu dispozițiile prezentului protocol.
            (3)   În ceea ce privește problemele de aplicabilitate ale prezentului protocol, părțile se consultă pentru a rezolva problemele în cadrul Comitetului mixt instituit prin articolul 17 din prezentul acord.

         ACTUL FINAL
         Plenipotențiarii „COMUNITĂȚII EUROPENE”, ai „COMUNITĂȚII EUROPENE A CĂRBUNELUI ȘI OȚELULUI” și ai „COMUNITĂȚII EUROPENE A ENERGIEI ATOMICE”, denumite în continuare „Comunitatea”,
         pe de o parte, și
         plenipotențiarii „TURKMENISTAN”,
         pe de altă parte,
         reuniți la Bruxelles, la 10 noiembrie 1999, pentru semnarea Acordului interimar privind comerțul și aspectele legate de comerț dintre Comunitatea Europeană, Comunitatea Europeană a Cărbunelui și Oțelului și Comunitatea Europeană a Energiei Atomice, pe de o parte, și Turkmenistan, pe de altă parte, denumit în continuare „acordul”, au adoptat următoarele texte:
         Acordul, inclusiv anexele la acesta, și următorul protocol:
         Protocolul privind asistența administrativă reciprocă în domeniul vamal.
         Plenipotențiarii Comunității și plenipotențiarii Turkmenistan au adoptat textele declarațiilor comune enumerate mai jos și anexate la prezentul act final:

                     Declarație comună privind datele cu caracter personal

                     Declarație comună privind articolul 7 din acord

                     Declarație comună privind articolul 8 din acord

                     Declarație comună privind articolul 15 din acord

                     Declarație comună privind articolul 28 din acord.

               De asemenea, plenipotențiarii Comunității iau act de declarația unilaterală prezentată în continuare și anexată la prezentul act final:
         Declarația unilaterală a Turkmenistan cu privire la protecția drepturilor de proprietate intelectuală, industrială și comercială.

            Adoptat la Bruxelles, la … .

               Pentru Comunitatea Europeană, Comunitatea Europeană a Cărbunelui și Oțelului și Comunitatea Europeană a Energiei Atomice

               Pentru Turkmenistan

            Declarație comună privind datele cu caracter personal
            În aplicarea acordului, părțile sunt conștiente de necesitatea asigurării unei protecții corespunzătoare a indivizilor în ceea ce privește prelucrarea datelor cu caracter personal și libera circulație a acestora.

            Declarație comună privind articolul 7 din acord
            Comunitatea și Turkmenistan declară că textul clauzei de salvgardare nu acordă acces la măsurile de salvgardare din GATT.

            Declarație comună privind articolul 8 din acord
            Până la aderarea Turkmenistan la OMC, părțile se consultă în cadrul Comitetului mixt cu privire la politicile Turkmenistan referitoare la tarifele la import, inclusiv la modificările protecției tarifare. Aceste consultări sunt propuse în mod special înaintea creșterii protecțiilor tarifare.

            Declarație comună privind articolul 15 din acord
            În limitele competențelor lor, părțile convin ca, în sensul prezentului acord, proprietatea intelectuală, industrială și comercială să cuprindă în special drepturile de autor, inclusiv drepturile de autor pentru programe de calculator, și drepturile conexe, drepturile privind brevetele, desenele și modelele industriale, indicațiile geografice, inclusiv denumirile de origine, mărcile pentru produse și servicii, topografiile circuitelor integrate, precum și protecția împotriva concurenței neloiale menționată la articolul 10a din Convenția de la Paris pentru protecția proprietății industriale și protecția informațiilor nedivulgate referitoare la know-how.

            Declarație comună privind articolul 28 din acord

                        1.

                        Părțile convin, în sensul interpretării corecte și aplicării practice, că termenii „cazuri de urgență specială”, de la articolul 28 din acord, desemnează cazurile de încălcare gravă a acordului de către una dintre părți. O încălcare gravă a acordului constă în:

                                    (a)

                                    denunțarea acordului, contrară normelor generale ale dreptului internațional;
                                    sau

                                    (b)

                                    încălcarea elementelor esențiale ale acordului, prevăzute la articolul 1.

                        2.

                        Părțile convin ca „măsurile corespunzătoare” menționate la articolul 28 să fie măsurile adoptate în conformitate cu dreptul internațional. În cazul în care una dintre părți adoptă o măsură într-un caz de urgență specială în conformitate cu articolul 28, cealaltă parte poate folosi procedura de soluționare a litigiilor.

            Declarație unilaterală a Turkmenistan privind protecția drepturilor de proprietate intelectuală, industrială și comercială
            Turkmenistan declară că:

                        1.

                        Până la sfârșitul celui de al cincilea an de la intrarea în vigoare a acordului, Turkmenistan aderă la convențiile multilaterale privind drepturile de proprietate intelectuală, industrială și comercială menționate la punctul 2 al prezentei declarații, la care statele membre ale Comunității sunt părți sau care se aplică de facto de către statele membre în conformitate cu dispozițiile relevante cuprinse în aceste convenții.

                        2.

                        Punctul 1 al prezentei declarații vizează următoarele convenții multilaterale:

                                    —

                                    Convenția de la Berna pentru protecția operelor literare și artistice (Actul de la Paris, 1971);

                                    —

                                    Convenția internațională pentru protecția artiștilor interpreți sau executanți, a producătorilor de fonograme și a organismelor de radiodifuziune (Roma, 1961);

                                    —

                                    Aranjamentul de la Madrid privind înregistrarea internațională a mărcilor (Actul de la Stockholm, 1967, modificat în 1979);

                                    —

                                    Protocolul privind acordul de la Madrid privind înregistrarea internațională a mărcilor (Madrid, 1989);

                                    —

                                    Aranjamentul de la Nisa privind clasificarea internațională a produselor și serviciilor în vederea înregistrării mărcilor (Geneva, 1977, amendat în 1979);

                                    —

                                    Tratatul de la Budapesta privind recunoașterea internațională a depozitului de microorganisme în sensul procedurii de brevetare (1977, modificat în 1980);

                                    —

                                    Convenția internațională privind protecția noilor soiurilor de plante (UPOV) (Actul de la Geneva, 1991).

                        3.

                        Turkmenistan confirmă importanța pe care o acordă obligațiilor care decurg din următoarele convenții multilaterale:

                                    —

                                    Convenția de la Paris pentru protecția proprietății industriale (Actul de la Stockholm, 1967, modificat în 1979);

                                    —

                                    Tratatul de cooperare în domeniul brevetelor (Washington, 1970, amendat și modificat în 1979 și 1984).

                        4.

                        De la intrarea în vigoare a prezentului acord, Turkmenistan nu acordă, în ceea ce privește recunoașterea și protejarea proprietății intelectuale, industriale și comerciale, societăților și resortisanților Comunității un tratament mai puțin favorabil decât cel pe care îl acordă oricărei țări terțe în temeiul acordurilor bilaterale.

                        5.

                        Dispozițiile de la punctul 4 nu se aplică avantajelor acordate de Turkmenistan unei țări terțe pe bază de reciprocitate efectivă sau avantajelor acordate de Turkmenistan unei alte țări din fosta URSS.

            Schimb de scrisori între Comunitatea Europeană și Turkmenistan de modificare a Acordului interimar privind comerțul și aspectele legate de comerț dintre Comunitatea Europeană, Comunitatea Europeană a Cărbunelui și Oțelului și Comunitatea Europeană a Energiei Atomice, pe de o parte, și Turkmenistan, pe de altă parte, referitor la versiunile lingvistice autentice
            Stimate domn,
            Acordul interimar privind comerțul și aspectele legate de comerț între Comunitatea Europeană, Comunitatea Europeană a Cărbunelui și Oțelului și Comunitatea Europeană a Energiei Atomice, pe de o parte, și Turkmenistan, pe de altă parte, a fost semnat la 10 noiembrie 1999.
            Articolul 31 din acordul interimar desemnează drept versiuni autentice ale acestui acord versiunile daneză, engleză, finlandeză, franceză, germană, greacă, italiană, olandeză, portugheză, spaniolă, suedeză și turkmenă.
            Ca urmare a creșterii numărului de limbi oficiale ale instituțiilor Comunității Europene, în special ca urmare a aderării a 12 noi state membre la Uniunea Europeană de la semnarea acordului interimar, este necesar ca versiunile lingvistice bulgară, cehă, estonă, maghiară, letonă, lituaniană, malteză, polonă, română, slovacă și slovenă ale acordului interimar să fie desemnate, de asemenea, drept versiuni autentice ale acordului interimar și ca articolul 31 din acordul interimar să fie modificat în consecință.
            Veți găsi aceste versiuni lingvistice suplimentare atașate prezentei scrisori.
            Vă suntem recunoscători pentru amabilitatea de a confirma acceptarea de către Turkmenistan a versiunilor lingvistice atașate, drept versiuni lingvistice autentice ale acordului interimar, și de a exprima acordul Turkmenistanului cu privire la modificarea corespunzătoare a articolului 31 din acordul interimar.
            Prezentul instrument intră în vigoare la data semnării sale.
            Vă rugăm să acceptați, stimate domn, expresia înaltei noastre considerații.

                  Pentru Comunitatea Europeană

            Stimate domn,
            Avem onoarea de a confirma primirea scrisorii dumneavoastră cu data de astăzi și a versiunilor lingvistice anexate Acordului interimar privind comerțul și aspectele legate de comerț între Comunitatea Europeană, Comunitatea Europeană a Cărbunelui și Oțelului și Comunitatea Europeană a Energiei Atomice, pe de o parte, și Turkmenistan, pe de altă parte, cu următorul text:

               „Acordul interimar privind comerțul și aspectele legate de comerț între Comunitatea Europeană, Comunitatea Europeană a Cărbunelui și Oțelului și Comunitatea Europeană a Energiei Atomice, pe de o parte, și Turkmenistan, pe de altă parte, a fost semnat la 10 noiembrie 1999.
               Articolul 31 din acordul interimar desemnează drept versiuni autentice ale acestui acord versiunile daneză, engleză, finlandeză, franceză, germană, greacă, italiană, olandeză, portugheză, spaniolă, suedeză și turkmenă.
               Ca urmare a creșterii numărului de limbi oficiale ale instituțiilor Comunității Europene, în special ca urmare a aderării a 12 noi state membre la Uniunea Europeană de la semnarea acordului interimar, este necesar ca versiunile lingvistice bulgară, cehă, estonă, maghiară, letonă, lituaniană, malteză, polonă, română, slovacă și slovenă ale acordului interimar să fie desemnate, de asemenea, drept versiuni autentice ale acordului interimar și ca articolul 31 din acordul interimar să fie modificat în consecință.
               Veți găsi aceste versiuni lingvistice suplimentare atașate prezentei scrisori.
               Vă suntem recunoscători pentru amabilitatea de a confirma acceptarea de către Turkmenistan a versiunilor lingvistice atașate, drept versiuni lingvistice autentice ale acordului interimar, și de a exprima acordul Turkmenistanului cu privire la modificarea corespunzătoare a articolului 31 din acordul interimar.
               Prezentul instrument intră în vigoare la data semnării sale.”

            Avem onoarea de a exprima acceptarea de către Turkmenistan a versiunilor lingvistice atașate scrisorii drept versiuni lingvistice autentice ale acordului interimar și de a exprima acordul Turkmenistanului cu privire la modificarea corespunzătoare a articolului 31 din acordul interimar.
            Astfel cum se menționează în scrisoarea dumneavoastră, prezentul instrument intră în vigoare la data semnării sale.
            Vă rugăm să acceptați, stimate domn, expresia înaltei noastre considerații.

                  Pentru Turkmenistan


title: 2011/558/UE: Decizia Parlamentului European din 10 mai 2011 privind descărcarea de gestiune pentru execuția bugetului general al Uniunii Europene aferent exercițiului financiar 2009, Secțiunea IV – Curtea de Justiție#Rezoluția Parlamentului European din 10 mai 2011 conținând observațiile care fac parte integrantă din decizia privind descărcarea de gestiune pentru execuția bugetului general al Uniunii Europene aferent exercițiului financiar 2009, Secțiunea IV – Curtea de Justiție

text:
               27.9.2011

               RO

               Jurnalul Oficial al Uniunii Europene

               L 250/89

         DECIZIA PARLAMENTULUI EUROPEAN
   din 10 mai 2011
   privind descărcarea de gestiune pentru execuția bugetului general al Uniunii Europene aferent exercițiului financiar 2009, Secțiunea IV – Curtea de Justiție
   (2011/558/UE)
   PARLAMENTUL EUROPEAN,

               —

               având în vedere bugetul general al Uniunii Europene aferent exercițiului financiar 2009 (1),

               —

               având în vedere conturile anuale finale ale Uniunii Europene pentru exercițiul financiar 2009 [SEC(2010) 963 – C7-0214/2010] (2),

               —

               având în vedere Raportul anual al Curții de Justiție către autoritatea care acordă descărcarea de gestiune privind auditurile interne desfășurate în 2009,

               —

               având în vedere Raportul anual al Curții de Conturi referitor la execuția bugetului privind exercițiul financiar 2009, însoțit de răspunsurile instituțiilor (3),

               —

               având în vedere Declarația de asigurare privind fiabilitatea conturilor și legalitatea și regularitatea operațiunilor subiacente întocmită de Curtea de Conturi în temeiul articolului 287 din Tratatul privind funcționarea Uniunii Europene (4),

               —

               având în vedere articolul 272 alineatul (10) și articolele 274, 275 și 276 din Tratatul CE, precum și articolul 314 alineatul (10) și articolele 317, 318 și 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (5), în special articolele 50, 86, 145, 146 și 147,

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar (A7-0137/2011),

               1.

               acordă grefierului Curții de Justiție descărcarea de gestiune pentru execuția bugetului Curții de Justiție aferent exercițiului financiar 2009;

               2.

               își prezintă observațiile în cadrul rezoluției de mai jos;

               3.

               încredințează Președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, Consiliului, Comisiei, Curții de Justiție a Uniunii Europene, Curții de Conturi, Ombudsmanului European și Autorității Europene pentru Protecția Datelor și de a asigura publicarea acestora în Jurnalul Oficial al Uniunii Europene (seria L).

            Președintele

         Jerzy BUZEK

            Secretarul general

         Klaus WELLE

      (1)  JO L 69, 13.3.2009.

      (2)  JO C 308, 12.11.2010, p. 1.

      (3)  JO C 303, 9.11.2010, p. 1.

      (4)  JO C 308, 12.11.2010, p. 129.

      (5)  JO L 248, 16.9.2002, p. 1.

      REZOLUȚIA PARLAMENTULUI EUROPEAN
      din 10 mai 2011
      conținând observațiile care fac parte integrantă din decizia privind descărcarea de gestiune pentru execuția bugetului general al Uniunii Europene aferent exercițiului financiar 2009, Secțiunea IV – Curtea de Justiție
      PARLAMENTUL EUROPEAN,

                  —

                  având în vedere bugetul general al Uniunii Europene aferent exercițiului financiar 2009 (1),

                  —

                  având în vedere conturile anuale finale ale Uniunii Europene pentru exercițiul financiar 2009 [SEC(2010) 963 – C7-0214/2010] (2),

                  —

                  având în vedere Raportul anual al Curții de Justiție către autoritatea care acordă descărcarea de gestiune privind auditurile interne desfășurate în 2009,

                  —

                  având în vedere Raportul anual al Curții de Conturi referitor la execuția bugetului privind exercițiul financiar 2009, însoțit de răspunsurile instituțiilor (3),

                  —

                  având în vedere Declarația de asigurare privind fiabilitatea conturilor și legalitatea și regularitatea operațiunilor subiacente întocmită de Curtea de Conturi în temeiul articolului 287 din Tratatul privind funcționarea Uniunii Europene (4),

                  —

                  având în vedere articolul 272 alineatul (10) și articolele 274, 275 și 276 din Tratatul CE, precum și articolul 314 alineatul (10) și articolele 317, 318 și 319 din Tratatul privind funcționarea Uniunii Europene,

                  —

                  având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (5), în special articolele 50, 86, 145, 146 și 147,

                  —

                  având în vedere articolul 77 și anexa VI la Regulamentul său de procedură,

                  —

                  având în vedere raportul Comisiei pentru control bugetar (A7-0137/2011),

                  1.

                  constată că, în 2009, Curtea de Justiție a dispus de credite de angajament în valoare totală de 318 000 000 EUR (2008: 297 000 000 EUR), cu o rată de utilizare de 98,5 %, peste rata medie a celorlalte instituții (97,69 %);

                  2.

                  ia act de faptul că, în cursul pregătirii Raportului anual referitor la exercițiul financiar 2009, Curtea de Conturi a realizat o evaluare detaliată a sistemelor de supraveghere și control ale Curții de Justiție, ale Ombudsmanului European și ale Autorității Europene pentru Protecția Datelor, iar în cursul evaluării a fost analizat un eșantion suplimentar de tranzacții care au implicat plăți legate de resursele umane și alte cheltuieli administrative;

                  3.

                  remarcă faptul că evaluarea detaliată realizată de Curtea de Conturi la Curtea de Justiție a vizat un eșantion aleatoriu de 54 de tranzacții dintr-o gamă largă de activități și departamente ale Curții de Justiție, reprezentând o proporție substanțială din bugetul său anual, și a condus în general la rezultate pozitive;

                  4.

                  ia act de faptul că, în raportul său anual, Curtea de Conturi a remarcat faptul că Curtea de Justiție nu a anticipat expirarea unui contract-cadru și a comandat servicii în valoare de 102 000 EUR fără a utiliza proceduri de achiziții publice competitive; reamintește, de asemenea, că observațiile Curții de Conturi din raportul pentru exercițiul financiar 2008 referitoare la un contract de prestări de servicii evidențiau deficiențe ale sistemului de control intern pentru realizarea procedurilor de ofertare respective și o încălcare a Regulamentului financiar și a normelor sale de aplicare (6);

                  5.

                  ia act de răspunsul Curții de Justiție și de motivele prezentate de aceasta; sprijină totuși sugestia Curții de Conturi ca procedurile de achiziții să fie pregătite și coordonate mai atent;

                  6.

                  constată că, în afara comentariilor legate de contractul de prestări de servicii menționat mai sus, raportul anual al Curții de Conturi nu a inclus alte observații în ceea ce privește Curtea de Justiție;

                  7.

                  salută observația Curții de Conturi conform căreia sistemele de supraveghere și control ale Curții de Justiție referitoare la gestiunea și plata remunerațiilor și indemnizațiilor sunt, în general, capabile să detecteze eventualele erori și nereguli;

                  8.

                  constată cu satisfacție funcționarea eficace a Unității de audit intern din cadrul Curții de Justiție, faptul că aceasta monitorizează acțiunile întreprinse pentru a da curs recomandărilor făcute în urma auditurilor din exercițiile anterioare și că aceste recomandări sunt aplicate în mod adecvat; remarcă faptul că în exercițiul 2009 au fost realizate 2 audituri – un audit intern privind gestionarea serviciilor de interpretare și a cheltuielilor aferente interpreților externi și un audit intern privind operele de artă; având în vedere dificultățile din domeniul interpretării, invită Curtea de Justiție să monitorizeze acțiunile întreprinse;

                  9.

                  salută creșterea numărului de cauze finalizate de Curtea de Justiție (377 de hotărâri și 165 de ordonanțe, comparativ cu 333 de hotărâri, respectiv 161 de ordonanțe în 2008) și ia act de creșterea fără precedent a numărului de cereri de hotărâri preliminare (302); remarcă totuși că numărul de cauze noi a fost mai mic în 2009 decât în 2008 (561, față de 592); ia act de faptul că durata procedurilor a rămas practic nemodificată și salută scăderea numărului de cauze pendinte la sfârșitul lui 2009 (741 cauze, față de 768 la sfârșitul anului 2008);

                  10.

                  remarcă cu îngrijorare că Tribunalul a finalizat mai puține cauze în 2009, iar durata procedurilor a crescut și, prin urmare, deși numărul de cauze noi a fost mai mic în 2009 (568 de cauze noi, față de 629 în 2008), numărul de cauze pendinte a continuat să crească (de la 1 178 în 2008, la 1 191 în 2009);

                  11.

                  salută faptul că Tribunalul Funcției Publice a finalizat mai multe cauze decât în exercițiile anterioare (155) și că durata medie a procedurii a fost de 15,1 luni, comparativ cu 17 luni în 2008, și, prin urmare, numărul de cauze pendinte continuă să scadă (de la 217 în 2008 la 175 în 2009), în timp ce numărul cauzelor noi rămâne aproape constant (113 în 2009, față de 111 în 2008);

                  12.

                  salută cooperarea de succes în domeniul formării profesionale cu alte instituții și cu Școala Europeană de Administrație, precum și cooperarea interinstituțională eficace pentru dezvoltarea și instalarea unui sistem de gestiune integrat;

                  13.

                  ia act de modernizarea metodelor de lucru ale Curții de Justiție, în special informatizarea Grefei Curții de Justiție, care a înlocuit în sfârșit registrul pe hârtie datând din 1952 cu un registru electronic; îndeamnă Curtea de Justiție să prezinte, în rapoartele sale anuale viitoare, progresele obținute în introducerea altor soluții informatice, de exemplu aplicația „e-curia”;

                  14.

                  ia act de dificultățile cu care s-a confruntat Curtea de Justiție în recrutarea de interpreți de conferință calificați, precum și de restricțiile impuse și de necesitatea de a utiliza o gamă largă de tehnici de interpretare pentru a face față, din punct de vedere calitativ și cantitativ, tuturor cererilor de interpretare; având în vedere importanța interpretării pentru buna funcționare a muncii judiciare, invită Curtea de Justiție să includă aceste aspecte în rapoartele sale anuale viitoare;

                  15.

                  salută buna cooperare interinstituțională în domeniul imobiliar, al securității, al protecției mediului și al gestiunii administrative; invită Curtea de Justiție să furnizeze mai multe informații privind rezultatele analizei referitoare la nevoile neacoperite în domeniul imobiliar în perspectiva anului 2014 și raportul conex, precum și cu privire la politica imobiliară a Curții de Justiție în general;

                  16.

                  felicită Curtea de Justiție pentru practica sa obișnuită de a include în raportul său anual de activitate un capitol care prezintă acțiunile întreprinse în decursul exercițiului pentru a da curs deciziilor anterioare ale Parlamentului privind descărcarea de gestiune și rapoartelor Curții de Conturi.

         (1)  JO L 69, 13.3.2009.

         (2)  JO C 308, 12.11.2010, p. 1.

         (3)  JO C 303, 9.11.2010, p. 1.

         (4)  JO C 308, 12.11.2010, p. 129.

         (5)  JO L 248, 16.9.2002, p. 1.

         (6)  Regulamentul (CE, Euratom) nr. 2342/2002 al Comisiei din 23 decembrie 2002 de instituire a unor norme detaliate pentru punerea în aplicare a Regulamentului (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (JO L 357, 31.12.2002, p. 1).